Holum Vannverk SA

Årsmelding for 2023

Tillitsmenn i Holum Vannverk dette året har vært disse:

Styret:

Bjørn Stenhaug daglig leder

Audun Slettan nestleder

Anders Bårdsen kasserer/sekretær

Greta Møll medlem

Hans Løyning medlem

Svein Arne Bårdsen 1.vara

Harry Røyland 2.vara

Kontrollkomite:

Inge Lirhus

Kari S. Møll

Valgkomite:

Jan Hansen

Jan Strømme

Vannprøver:

Svein O Lie

Servicemenn:

Tor Egil Holmegård

Stein B. Nikolaisen

Rune Johnsen

Anlegget har levert 96577 m3 vann til andelseierne i 2023, noe som er en økning på 17% fra året før.

Styret har avholdt 4 møter i 2023 i tillegg til selve årsmøtet i februar.

Det har ikke vært rørbrudd eller lekkasjer på ledningsnettet til Holum Vannverk siste år.

Også i 2023 har man vært endel plaget med gult vann, noen mer enn andre. Alle analyser av vannet viser at det er godt innenfor kravene til Mattilsynet, men vi er ikke tilfredse med at vannet tidvis er gulfarget. Styret vurderer hva som kan gjøres innenfor de økonomiske rammene man har.

Beboere på Lie har klagd på veldig dårlig vannkvalitet og det ble da innført litt hyppigere spyling av ledninger i området. Det ser ut til å ha fungert bra og ordningen videreføres derfor.

Sommeren -23 ble tidvis preget at svært høyt forbruk av vann og man måtte gjeninnføre vanningsrestriksjonene (sommer) som man tidligere hadde på «fast basis». Det ble sendt ut påminnelser på SMS til abonnenter og etter hvert ble forbruket slik at UV-anlegget klarte å håndtere dette.

Styrets leder og nestleder har vært i møte med avd.leder Finn Andersen i Lindesnes Kommune for å få til en avtale om støtte hvis det skulle oppstå en alvorlig beredskapssituasjon ved levering av vann. Dette ble blankt avvist av vedkommende avdelingsleder.

Saken ble behørig dekket av Lindesnes Avis. Styret går ikke videre med dette foreløpig, selv om vi mener at kommunen ikke kan velge bort sitt ansvar.

Det er blitt laget beredskapsplaner og varslingslister som skal brukes ved følgende hendelser:

* Forurenset råvannskilde
* Mistanke om forurenset drikkevann
* Langvarig strømbrudd
* Brann eller branntilløp i renseanlegg eller bassenghuset.

Styret vil sørge for at planene og varslingslistene holdes oppdatert og at man trener på dette i tiden som kommer.

1.varamedlem i styret har hatt kontakt med veimyndighetene for å få til et bedre autovern langs vår råvannskilde Ljosevannet, og vi har fått positive signaler om at noe kan skje i -24.

Høsten -23 ble det etablert en ordning med en ekstra prøvetaker for å sikre robusthet, opplæring pågår med 1.varamedlem i styret.

Høsten -23 besluttet styret å gå til innkjøp av et nytt, større UV-anlegg. Det antas at det vil være i drift i løpet av 1.kvartal -24. Kapasiteten på renset drikkevann vil da minst dobles fra dagens mengde i tillegg til at UV-anlegget er mer moderne å drifte.

Styrets leder skal levere 2 rapporter til Mattilsynet for 2023. En som viser alle analyser av vannet og en som beskriver det tekniske anlegget med tilhørende hygieniske barrierer.

Holum 20.01.24

På vegne av styret i Holum Vannverk SA

Bjørn Stenhaug

Styreleder